[{"text_idx": "#000005", "text": "IsraddedigPorwch drwy ein pynciauCyrsiauPam astudio gyda ni?Diwrnodau Agored ac ymweliadauGwneud caisAriannu'ch astudiaethauFfioedd dysguCwrdd a\u0302\u2019n blogwyr myfyrwyrProsbectwsRhieni a chefnogwyrAthrawon a chynghorwyr gyrfaoeddCysylltu a\u0302 ni"}, {"text_idx": "#000006", "text": "O\u0302l-raddedigPorwch drwy ein pynciauPam astudio gyda ni?Cyrsiau a addysgirYmchwil o\u0302l-raddedigAriannu'ch astudiaethauFfioedd dysguDiwrnodau Agored ac ymweliadauProsbectwsGwneud caisCysylltwch a\u0302 ni"}, {"text_idx": "#000008", "text": "Bywyd myfyrwyrLletyCyrsiau rhan amser i oedolionDatblygu proffesiynolCyrsiau byr ar-lein"}, {"text_idx": "#000009", "text": "o'n graddedigion mewn cyflogaeth a/neu\u2019n astudio ymhellach, i fod i ddechrau swydd neu gwrs newydd, neu wneud gweithgareddau eraill fel teithio."}, {"text_idx": "#000011", "text": "Arloesi ac effaithEffaith ymchwilAnrhydeddau a gwobrauCysylltiadau strategolAnsawdd a pherfformiad"}, {"text_idx": "#000019", "text": "Datblygwch eich gweithluAddysg broffesiynolArdystiad a hyfforddiant sgiliau TGRecriwtio ein myfyrwyr a'n graddedigionPartneriaethau trosglwyddo gwybodaethYsgoloriaethau Sgiliau Cyfnewid Gwybodaeth (KESS 2)"}, {"text_idx": "#000025", "text": "wrth wraidd popeth a wnawn"}, {"text_idx": "#000026", "text": "Blwyddyn Newydd, yr un hen Winnie"}, {"text_idx": "#000028", "text": "Mae Winnie yn un o wirfoddolwyr cymeradwy elusen Pets as Therapy ac mae hi wrth ei bodd gyda phobl"}, {"text_idx": "#000029", "text": "Yn rhifyn cyntaf 2019 ei log ar we, mae Denise Brereton yn disgrifio\u2019r effaith fuddiol ar ei gwaith yn ymgynghorydd cynorthwyo myfyrwyr yn Ysgol Busnes Caerdydd ar o\u0302l cofrestru\u2019n wirfoddolwr i elusen Pets as Therapy."}, {"text_idx": "#000030", "text": "Dyma Winnie. Mae hi\u2019n ast ddwy flwydd oed \u2013 hanner Shih Tzu a\u2019r gweddill yn anhysbys er bod ei pherchennog, Kate Daunt, o\u2019r farn bod peth Bichon Frise ynddi yn o\u0302l pob tebyg."}, {"text_idx": "#000031", "text": "Mabwysiadodd Kate Winnie o ganolfan Many Tears Animal Rescue yn y deheubarth ar o\u0302l i\u2019r fam (oedd wedi\u2019i gadael yno yn feichiog) esgor ar ddau genau \u2013 un trig a Winnie fach."}, {"text_idx": "#000032", "text": "Yn wir, roedd Winnie yn fach iawn o\u2019r dechrau ac yn pwyso ond 4.8 cilo bellach er ei bod wedi tyfu\u2019n llawn."}, {"text_idx": "#000033", "text": "\u201cMae hi\u2019n un o\u2019r cw\u0302n mwyaf dymunol eu natur ar wyneb y ddaear. Mae hi\u2019n hoffi pawb. Hen ac ifanc. Ac mae hi\u2019n mwynhau ei gwaith dros Pets as Therapy (PAT) yn fawr.\u201d"}, {"text_idx": "#000035", "text": "Mae PAT yn elusen ledled y Deyrnas Gyfunol \u2013 ei nod yw gwella iechyd a lles yn y gymuned trwy ymweliadau gwirfoddolwyr cymeradwy ynghyd ag anifeiliaid mae\u2019u hymddygiad wedi\u2019i asesu."}, {"text_idx": "#000036", "text": "Maen nhw\u2019n ymweld a\u0302 sawl math o leoedd ledled y deyrnas megis ysbytai, hosbisau, cartrefi gofal ac ymgeledd, ysgolion anghenion arbennig ac unrhyw gylchoedd a allai elwa trwy ymweliad cyfaill blewog."}, {"text_idx": "#000037", "text": "Mae PAT yn cynnig ymweliadau gwellhaol i amryw sefydliadau ledled y deyrnas"}, {"text_idx": "#000038", "text": "Dechreuodd Winnie a Kate waith gwirfoddol fis Rhagfyr 2017 ar o\u0302l i\u2019r elusen asesu natur Winnie ac ymchwilio i gefndir Kate."}, {"text_idx": "#000039", "text": "Fel llawer o wirfoddolwyr PAT, dechreuodd Winnie trwy ymweld a\u0302 chartrefi gofal nes i Kate awgrymu y gallai hi fy helpu i gynnig cymorth i fyfyrwyr yr ysgol hon, hefyd."}, {"text_idx": "#000040", "text": "Roeddwn i\u2019n awyddus iawn i fanteisio ar hynny! Roeddwn i wedi darllen llawer am effaith wellhaol ymweliadau anifeiliaid a\u0302 chleifion, hen bobl, pobl ac arnynt anawsterau dysgu neu\u2019r rhai sydd wedi bod trwy brofiad erchyll. Gallwn i deimlo cyswllt cryf rhyngom ni, hefyd."}, {"text_idx": "#000041", "text": "Ar o\u0302l cofrestru\u2019n un o wirfoddolwr cymeradwy PAT, dechreuais ymweliadau Winnie bob dydd Mercher fis Hydref y llynedd."}, {"text_idx": "#000042", "text": "Rydyn ni\u2019n ffodus iawn bod ymgynghorydd cynorthwyo myfyrwyr yn yr ysgol hon. Fi yw\u2019r brif ddolen gyswllt a\u0302 myfyrwyr sy\u2019n gofyn am gyngor ynghylch amryw faterion megis ffioedd ac ariannu, teithebau, tai, cwnsela, iechyd a lles y meddwl neu unrhyw anawsterau eraill a allai fod yn berthnasol i fyfyrwyr."}, {"text_idx": "#000044", "text": "Yn yr ysgol, bydd Winnie yn galluogi myfyrwyr i fynegi eu pryderon a\u2019u teimladau mewn awyrgylch cyfeillgar ac anffurfiol. Ar o\u0302l cwrdd a\u0302 mi gyda Winnie, gall rhai myfyrwyr ofyn am gyfarfod mwy ffurfiol wedyn i drafod eu sefyllfaoedd."}, {"text_idx": "#000045", "text": "Mae Winnie wedi ymweld bob dydd Mercher ers mis Hydref a chwrdd a\u0302\u2019r myfyrwyr yng nghanolfan dysgu\u2019r o\u0302l-raddedigion yn ystod amser cinio. Mae ymateb y myfyrwyr wedi bod yn wych a bydd Winnie yn cwrdd a\u0302 20 \u2013 30 bob tro, fel arfer."}, {"text_idx": "#000046", "text": "Daw myfyrwyr sy\u2019n gweld eisiau eu hanifeiliaid anwes eu hunain am gwtsh, gair bach neu ffoto."}, {"text_idx": "#000047", "text": "Mae presenoldeb Winnie yma bob dydd Mercher wedi tynnu sylw at waith ymgynghorydd yr ysgol a rhoi\u2019r gwasanaeth ar gael i amrywiaeth helaeth o fyfyrwyr brodorol a rhyngwladol."}, {"text_idx": "#000048", "text": "Mae ymateb pob un o\u2019r myfyrwyr sydd wedi cwrdd a\u0302 Winnie wedi bod yn dda iawn \u2013 mae llawer wedi dweud ei bod yn wych ei chael yn y swyddfa neu\u2019r ganolfan a\u2019u bod yn edrych ymlaen at ei gweld bob wythnos."}, {"text_idx": "#000049", "text": "Mae llawer o fyfyrwyr wedi dweud eu bod yn fwy bodlon o dipyn ar o\u0302l cwrdd a\u0302 Winnie ac, wrth gwrs, mae hynny o les iddyn nhw. Mae presenoldeb Winnie gyda fi wedi\u2019n galluogi i chwalu\u2019r muriau a allai rwystro myfyrwyr rhag cael gafael ar gymorth weithiau."}, {"text_idx": "#000050", "text": "Mae iechyd a lles yn rhan bwysig o hyn, wrth gwrs. Mae llawer o sylw ar iechyd a lles ym maes addysg uwch ar hyn o bryd. Mae iechyd a lles yn hanfodol am y bydd myfyrwyr bodlon ac iach yn astudio\u2019n well. Fe wnewch chi bopeth yn well, mewn gwirionedd."}, {"text_idx": "#000051", "text": "Mae\u2019r myfyrwyr a\u2019r staff fel ei gilydd yn edrych ymlaen at weld Winnie ar ddydd Mercher"}, {"text_idx": "#000052", "text": "Os gall Winnie a mi helpu i hwyluso hynny er lles ein myfyrwyr, byddwn ni ar ein hennill (a bydd cyw ia\u0302r am ginio yn wobr i Winnie)!"}, {"text_idx": "#000062", "text": "Datganiad hygyrcheddDatganiad ynghylch caethwasiaeth fodernPreifatrwyddTelerau defnyddioCwcis"}]